**Tárgy:** Javaslat a Helyi Esélyegyenlőségi Program áttekintésére

**Melléklet:** intézkedési terv

***Tisztelt Képviselő-testület!***

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. §-a alapján a települési önkormányzat ötévente öt évre szóló helyi esélyegyenlőségi programot (továbbiakban: HEP) fogad el.

A Képviselő-testület a 233/2013 (IX. 12.) Ök. számú határozatával fogadta el Budapest Főváros XX. kerület Pesterzsébet Önkormányzatának 2013-2018-ra vonatkozó Helyi Esélyegyenlőségi Programját.

Az Ebktv. 31. § (4) bekezdése szerint a helyi esélyegyenlőségi program időarányos megvalósulását, illetve az intézkedési tervben meghatározott helyzet megváltozását kétévente át kell tekinteni, az áttekintés alapján-szükség esetén-a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A jogszabály alapján a felülvizsgálatot megelőzi a HEP áttekintése, amelynek kimenetele kétféle lehet:

* Az áttekintést követően arra a következtetésre jut a települési önkormányzat, hogy felülvizsgálat nem szükséges. Ebben az esetben a Képviselő-testületnek szükséges arról döntenie, hogy az Ebktv-ben foglaltaknak megfelelően, a HEP kétévente előírt áttekintésének eleget tett, és a HEP-et változatlan formában elfogadja,
* Az áttekintését követően arra a következtetésre jut a települési önkormányzat, hogy a HEP felülvizsgálata vált szükségessé.

A Képviselő -testület első alkalommal a 061/2016. (III. 10.) Ök. számú határozatával tekintette át a HEP-et és annak felülvizsgálatát nem tartotta szükségesnek.

A fentiek alapján a HEP következő áttekintése 2017. szeptember hóban esedékes. Az áttekintés alapján megállapítható, hogy az Intézkedési Tervben kitűzött célok megvalósulása időarányosan teljesült, végrehajtásuk folyamatos (a teljes megvalósulás hatásideje 2018. december 31.) ezért a program felülvizsgálata nem vált szükségessé.

Tájékoztatom továbbá a Tisztelt Képviselő-testületet, hogy 2013. július 1-jétől minden hazai, EU társfinanszírozású, vagy egyéb, pályázat útján elnyerhető forráshoz úgy juthat hozzá a település, ha rendelkezik a testület által elfogadott HEP-el, továbbá be tudja mutatni az abban tervezett intézkedések és pályázni kívánt fejlesztés közötti összhangot is.

Kérjük a Képviselő-testületet az előterjesztés megtárgyalására és a határozati javaslat elfogadására.

**Határozati javaslat:**

Budapest Főváros XX. kerület Pesterzsébet Önkormányzatának Képviselő-testülete:

1. a 233/2013. (IX. 12.) Ök. sz. határozatával elfogadott Helyi Esélyegyenlőségi Programot áttekintette és annak felülvizsgálatát nem tartja szükségesnek;
2. felkéri a polgármestert a szükséges intézkedések megtételére.

**Felelős:** Szabados Ákos polgármester

**Határidő:** adott

A határozat elfogadása egyszerű többséget igényel.

Az elterjesztést tárgyalja: Oktatási, Kulturális, Ifjúsági és Informatikai Bizottság

Egészségügyi és Sport Bizottság

Szociális Bizottság

Pénzügyi Bizottság

Az előterjesztést készítette: Schmidtné Buda Andrea KESZO osztályvezető

Pfeifenrót Fanni KESZO kulturális referens

Budapest, 2017. szeptember 7..

**Szabados Ákos**

polgármester